الحمد لله والصلاة والسلام على رسول الله وبعد بعض الناس لما تيجي تحكي له عن همة السلف واجتهاد السلف يقول لك هو ما فيش وقت الوقت ضيق اللي انت بتتكلم فيه ده جميل لكن هتجيب وقت منين؟ يعني
منين اعمل الحاجات اللي انت بتقول عليها دي؟ وازاي انا اعمل الموضوع محتاج عمر فوق العمر. خليني احكي لك قصة صغيرة عشان اعرفك ان اللي هي مش مسألة وفرة وقت
هي مسألة ادارة وقت تنزيم وقت كان في مدرس كده دخل على الطلبة مرة ومعه صندوق كبير ومعه شوال مليان حجارة المهم حط الصندوق دوت وبعد كده طلع من الشوال دوت حجارة كبيرة وحطها في الصندوق لغاية ما الصندوق اتملى. فقال للطلبة ايه رأيكم في الصندوق اتملى ولا ما
بلاش. قالوا له اتملى خلاص. راح قال لهم طيب. دخل ايده في الشوال وطلع حجارة صغيرة. رمى الحجارة الصغيرة نزلت بين الاحجار الكبيرة قوي واخدت وضعها واستقرت. قال للاولاد ها الصندوق اتملى ولا ما اتملاش ؟ قالوا له كده ولا لأ كده خلاص كده اتملى. دخل ايده في الشوال تاني طلع حصوات صغيرة جدا
ورماها كدهوات في الصندوق فدخلت بين بين الاحجار الصغيرة اتملى ولا ما اتملاش ؟ قالوا لي لأ كده اتملى راح طلع تراب من الشوال ورماه في الصندوق نزل بين الحصى الصغير. قالوا له بقى كده خلاص اتملى. راح طلع مية ورماها
في الصندوق فنزلت وسط كل التجويفات اللي في التراب راح قال لهم كلمة قيمة قال لهم هذا يمثل وقتكم وهذه الحجارة هي مهماتكم في هذا الوقت. يعني عايز يقول لهم ان الصندوق
وده هو الوقت اللي معك وانك انت لو عرفت تنظم اولوياتك وتنظم وقتك هيكفي حاجات كتير. فقال هكزا وقتي ووقتكم. وهكذا ينبغي ان نفعل في اوقاتنا ان احنا المسألة مسألة تنزيم وقت ليس اكثر ولا اقل. انك انت عندك وقت بس احنا ما نعرفش ننزمه. قال لهم لو انا كنت آآ كبيت
الشوال ده كله في الصندوق اول ما جيت كان هيكفي الحاجات اللي فيه قالوا له لأ طبعا ما كانش هيكفي. فازا المسألة مش مسألة انا ما عنديش وقت هي مسألة
ما عندكش جدية ما عندكش ادارة جيدة ما عندكش تنظيم. محتاج الاول تحط اولوياتك وفي وسط الفراغات بقى اللي ما بين الاولويات تحط المهام الاصغر الاصغر فالاصغر هتلاقي وقتك يكفي حاجات كتير جدا بس محتاجة شوية ادارة. الشيخ محمد اسماعيل بيقول كلمة قيمة بيقول ليس المهم كم تملك من الوقت
ولكن المهم مازا تفعل في؟ ارجو ان الرسالة تكون وصلت وربنا يتقبل منا ومنكم صالح الاعمال. السلام عليكم ورحمة الله